Lengov gall-italeghe

miniatura|Lengov gall-italegh (classificazzion cont el Venet).
El gall-italegh l'è on grup lenguistegh de lengov romanze de la fameja di lengov Indo-Europei. 
I carateristeghe che i compagnen el gall-italegh cont la Gall-Romània inn l'indeboliment di sileb atonegh, la sonorizazzion di consonant plosive intervocaleghe, la lenizzion di geminade, incasì quist in posizzion intervocalega, e la presenza de vocai arotondade anterior, ’me /y/ e /ø/ (cognossude incasì cont el nom de "vocai turbade").

El gall-italegh l'è colegad a i olter lengov gall-romanz dovud al sostrad celtegh comun, anca se gh'è di lenguista che i han ipotizad che la presenza di fonema /y/ e /ø/ la sia dovud a na lenizzion desvilupada indipendentement.

El sistema gal-italegh el se pœu divider in d’un nœumer de lengov putost omogenei, quai:

 piemontes (codes ISO 639-3 "pms");
 lombard (codes ISO 639-3 "lmo");
 ligur (codes ISO 639-3 "lij");
 emilian (codes ISO 639-3 "egl");
 romagnœul (codes ISO 639-3 "rgn");
 el gall-italegh marchesan, parlad in tuta la Provincia de Peser e Urbin, ’me anch fina a Senigaja, in de la Provincia de Ancona;
 el gall-italegh de Sicilia, parlad in d’un quai paes int i province de Ena e Mesina;
 el gall-italegh de Basilicada, parlad in d’un quai sit de la privincia de Potenza;

L'è discuss el status del venet.

Paragon lenguistegh
Chì sota a l'è stad fad un confront in tra i lengov gall-italegh e una quai oltra lengua romanza che la pœu avégh di somejanze cont quell grup lenguistegh chì. I lengov gall-italegh a inn marcad col grasset.
Latin: Illa claudit semper fenestram antequam cenet.
Spagnœul: Ella cierra siempre la ventana antes de cenar.
Frances: Elle ferme toujours la fenêtre avant de dîner.
Piemontes: Chila a sara sempe la fnestra dnans ëd dsnè.
Canaves: Chilà a sera sémper la fnestra doant ëd fàr sèina.
Ligur
Genoves: Lê a særa senpre o barcon primma de çenâ.
Tabarchin: Lê a sære fisso o barcon primma de çenò.
Lombard
Lombard oriental: Lé la sèra sèmper sö la fenèstra prima de senà.
Lombard ocidental: Lee la sara semper sü la fenestra inans de disnà.
Emilian (bolognes): Lî la sèra sänper la fnèstra prémma ed dṡnèr.
Romagnoeu (fanes): Lìa chìud sèmpr la fnèstra prema 'd c'nè.
Italian: Ella chiude sempre la finestra prima di cenare.
Toscan: Lei la hiude sèmpre la finèstra pria di ccenà.
Romanesch: Lei chiude zèmpre 'a finéstra primma de ccenà.
Romancc: Ella serra adina la fanestra avant ch'ella tschaina.
Nònes: Ela la sera semper la fenestra inant zenar.
Furlan: Jê e siere simpri il balcon prin di cenâ.
Venet: Ła sara senpre el balcon vanti senàr/dixnàr.
Istriota: Gila insiera senpro el barcon preîma da senà.

Categoria:Lengov romanze